Քսենյա Սոբչակ

Քսենիա Անատոլիի Սոբչակ (), ռուս հեռուստա- և ռադիոհաղորդավարուհի, լրագրող, դերասան, հասարակական գործիչ։ Հայտնի է «Дом-2» (ТНТ), «Շիկահերը շոկալադում» (Муз-ТВ), «Վերջին հերոս» (Առաջին ալիք) ռեալիթի շոուներով, «Գոսդեպ 2» (Сноб) և «Սոբչակ ժիվյոմ» (Дождь) հաղորդումներով, Սերգեյ Կալվարսկիի հետ վարում է Серебряный дождь ռադիոկայանով հեռարձակվող «Բարաբակա և Մոխրագույն գայլ» ծրագիրը։

Կենսագրություն 
Ծնվել է փաստաբան Անատոլի Ալեքսանդրի Սոբչակի (1991-1996 թվականներին Սանկտ Պետերբուրգի քաղաքապետ) և պատմաբան Լյուդմինա Բորիսի Նարուսովայի ընտանիքում։ Քսենիայի կնքահայրը դարձավ Գուրիան, ով ծառայել էր Ալեքսանդրո-Նևսկու մայրավանքում, իսկ կնքամայրը՝ Լյուդմիլա Նարուսովայի համալսարանի ընկերուհի Նատաշան։

Ծնողների հետ ապրել է Կուստոդիև փողոցի 21 տանը, հետագայում Մոյկա գետի առափնյա կոմունալում։ Մանուկ ժամանակ Քսենիան զբաղվում էր բալետով Մարիինյան թատրոնում և գեղանկարչությամբ՝ Էրմիտաժում։ Միջին դպրոցում սովորել է անգլերենի խորացված ուսուցմամբ № 185 դպրոցում։ Ավարտել է Ալեքսանդր Գերցենի անվան Ռուսական պետական մանկավարժական համալսարանին կից դպրոցը։

1998 թվականին ընդունվել է Սանկտ Պետերբուրգի պետական համալսարանի միջազգային հարաբերությունների ֆակուլտետը։ 2000 թվականին տեղափոխվել է Մոսկվա և փոխադրվել Միջազգային հարաբերությունների Մոսկվայի պետական համալսարան։ 2002 թվականին ստացել է բակալավրի աստիճան, իսկ 2004 թվականին գերազանցությամբ ավարտել է ՄՀՄՊՀ-ն «քաղաքագիտություն» ուղղությամբ (ատենախոսության թեման «Ֆրանսիայի և Ռուսաստանի նախագահների նախագահական ինստիտուտների համեմատական անալիզ»)։ Տիրապետում է անգլերեն, ֆրանսերեն և իսպաներեն լեզուներին։

ՄՀՄՊՀ-ն ավարտելուց հետո մտադրություն ուներ շարունակել կրթությունը և զուգահեռաբար մասնակցել մի շարք հեռուստատեսային և այլ ծրագրերի։

Ֆորբս ամսագրի տվյալներով՝ 2008 թվականի սեպտեմբերից 2009 թվականի սեպտեմբերն ընկած հատվածում Քսենիա Սոբչակի եկամուտը կազմել է $1,2 մլն։ 2010 թվականի փետրվարին Սոբչակը ձեռք բերեց «Եվրոսետ» ռուսական բջջային ընկերության բաժնետոմսերի 0.1%-ը՝ վճարելով ավելի քան $1 մլն։

Ծանոթագրություններ 

Մոսկվայի միջազգային հարաբերությունների պետական ինստիտուտի շրջանավարտներ
Սանկտ Պետերբուրգի պետական համալսարանի շրջանավարտներ
Ռուս դերասանուհիներ
Ռուս կին քաղաքական գործիչներ
Ռուս լրագրողներ
Քաղաքական ընտանիքներ
Ռուս հասարակական գործիչներ
Ռուս ֆեմինիստներ